ธปท.คาดการลงทุนฟื้นไตรมาส 2ปีหน้า
ธปท.คาดหลังปัญหาน้ำท่วมลดลงในสิ้นปีนี้ การลงทุนน่าจะกลับมาฟื้นตัวได้ในไตรมาส 2 ปีหน้า
30 ต.ค. 2565

ธปท.คาดหลังปัญหาน้ำท่วมลดลงในสิ้นปีนี้ การลงทุนน่าจะกลับมาฟื้นตัวได้ในไตรมาส 2 ปีหน้า  
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวว่า  คาดว่าการลงทุนน่าจะกลับมาฟื้นตัวได้อีกครั้งในไตรมาส 2 ปีหน้า จากการประเมินเบื้องต้นคาดว่าหลังปัญหาน้ำท่วมลดลง น่าจะใช้เวลาแก้ไขซ่อมแซม ฟื้นฟูได้เสร็จภายในไตรมาส 4 ปีนี้ไปจนถึงไตรมาส 1 ปีหน้า ซึ่งผลจากการฟื้นฟูซ่อมแซมเหล่านี้น่าจะช่วยให้การบริโภคจับจ่ายใช้สอยน่าจะเพิ่มขึ้นได้ดีต่อเนื่อง
“เรื่องการลงทุน เท่าที่เราประเมินเบื้องต้นน่าจะกลับมาฟื้นตัวได้ในช่วงไตรมาส 2 ไปจนถึงไตรมาส 4 ปีหน้าเลย ซึ่งจะทำให้เศรษฐกิจเราหลังจากนี้ฟื้นตัวได้ด้วยการบริโภคในประเทศและการลงทุน” ผู้ว่าธปท.กล่าว
นายประสาร กล่าวว่า เชื่อว่าการลงทุนที่ฟื้นกลับมาน่าจะช่วยให้เกิดอุปสงค์ในประเทศ หนุนเศรษฐกิจขยายตัวได้ต่อเนื่อง โดยที่รัฐบาลไม่ต้องไม่เร่งกระตุ้น เพราะไตรมาส 4 ปีนี้การใช้จ่ายจะมากอยู่แล้วเพราะ 1.เราต้องใช้เงินซ่อมสร้างฟื้นฟูหลังน้ำลด การใช้จ่ายสินค้าพวก รถยนต์ บ้าน ธุรกิจโรงแรม การท่องเที่ยว การค้าปลีก ค้าส่ง น่าจะดีอยู่แล้ว และ2.เรามีมตรากรกระตุ้นภาครัฐที่ออกมาก่อนหน้านี้อีก ซึ่งปัจจัยเหล่านี้ช่วยกระตุ้นเศรษฐกิจ ให้ภาคภาคการผลิต ภาคธุรกิจที่เคยได้รับผลกระทบจากน้ำท่วมกลับมาขยายตัวได้